CELEX: 62018CN0042
Language: mt
Date: 2018-01-24 00:00:00
Title: Kawża C-42/18: Talba għal deċiżjoni preliminari mressqa mill-Bundesfinanzhof (il-Ġermanja) fl-24 ta’ Jannar 2018 – Finanzamt Trier vs Cardpoint GmbH, bħala aventi kawża ta’ Moneybox Deutschland GmbH

30.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/5
            
         Talba għal deċiżjoni preliminari mressqa mill-Bundesfinanzhof (il-Ġermanja) fl-24 ta’ Jannar 2018 – Finanzamt Trier vs Cardpoint GmbH, bħala aventi kawża ta’ Moneybox Deutschland GmbH
   (Kawża C-42/18)
   (2018/C 152/06)
   Lingwa tal-kawża: il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrent fi proċedura ta’ “Reviżjoni”: Finanzamt Trier
   
      Konvenuta fi proċedura ta’ “Reviżjoni”: Cardpoint GmbH, bħala aventi kawża ta’ Moneybox Deutschland GmbH
   
      Domanda preliminari
   
   Is-servizzi tekniċi u amministrattivi li fornitur ta’ servizzi jipprovdi għal bank bl-użu ta’ distributur awtomatiku ta’ biljetti u għall-ħlasijiet fi flus kontanti minn dan il-bank permezz tad-distributur awtomatiku huma eżentati mit-taxxa fuq il-valur miżjud skont il-punt 3 tal-Artikolu 13B(d) tad-Direttiva 77/388/KEE (1), minkejja li, skont is-sentenza tal-Qorti tal-Ġustizzja tas-26 ta’ Mejju 2016, Bookit, C-607/14, EU:C:2016:355, skont id-dispożizzjoni hawn fuq imsemmija, is-servizzi tekniċi u amministrattivi simili li fornitur ta’ servizzi jipprovdi għall-ħlasijiet b’karta bankarja fil-kuntest tal-bejgħ ta’ biljetti taċ-ċinema ma humiex?
   
      (1)  Sitt Direttiva tal-Kunsill 77/388/KEE tas-17 ta’ Mejju 1977 fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, ĠU Edizzjoni Speċjali bil-Malti, Kapitolu 9, Vol. 1, p. 23.